**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаса Правительстволöн öткымын шуöмö вежсьöмъяс пыртöм йылысь**

Коми Республикаса Правительство шуис:

1. Пыртны Коми Республикаса Правительстволöн öткымын шуöмö вежсьöмъяс содтöдын индöм серти.

2. Тайö шуöмыс вынсялö сiйöс официальнöя йöзöдан лунсянь дас лун мысти.

Коми Республикаса Юралысь В.Гайзер

Сыктывкар

2010 вося моз тöлысь 26 лун

281 №

Коми Республикаса Правительстволöн

2010 во моз тöлысь 26 лунся 281 №-а шуöм дорö

СОДТÖД

Коми Республикаса Правительстволöн öткымын шуöмö пыртöм

**ВЕЖСЬÖМ ЛЫДДЬÖГ**

1. «Коми Республикаын олысьяслы социальнöй отсöг йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2004 во öшым тöлысь 31 лунся 280 №-а шуöмын:

1) республиканскöй быд тöлысся сьöм, республиканскöй быд вося сьöм да пассажирскöй транспортын ветлöм вылö пособиеяс мынтан пöрадокын да условиеясын, мый вынсьöдöма шуöмöн (2 №-а содтöд):

а) 2 пунктын:

медводдза абзацын «оланiн кузя» кывъяс бöрын содтыны «либö вöлан места кузя» кывъяс;

мöд абзац гижны тадзи:

«Йöзлы, кодъяслы сетöма Коми Республикаса почёт нимъяс, кодъяс олöны Коми Республика сайын, республиканскöй быд тöлысся сьöм сетö Коми Республика мутасын бöръя олан места кузя либö вöлан места кузя государственнöй услугаяс сетан шöрин пошта пыр вуджöдöмöн.»;

содтыны татшöм абзац:

«Республиканскöй быд тöлысся сьöм (республиканскöй быд тöлысся сьöм кындзи, мый сетсьö йöзлы, кодъяслы сетöма Коми Республикаса почёт нимъяс, кодъяс олöны Коми Республика сайын), республиканскöй быд вося сьöм, пассажирскöй транспортын ветлöм вылö пособие вуджöдö Коми Республика мутасын бöръя олан места кузя либö вöлан места кузя государственнöй услугаяс сетан шöрин финансово-кредитнöй учреждениеын тшöт вылö, пошта пыр, кор олан места кузя либö вöлан места кузя абуöсь финасово-кредитнöй учреждениеяс либö федеральнöй пошта йитöд организацияяс – государственнöй услугаяс сетан шöринлöн касса пыр.»;

б) 3 пунктын:

медводдза абзацын «олан места кузя татшöм документъяс:» кывъяс вежны «компенсация босьтны правоа гражданинлöн олан места кузя либö вöлан места кузя татшöм документъяс:» кывъясöн;

1 подпункт гижны тадзи:

«1) компенсация индöм йылысь шыöдчöм сiйöс ваянногсö индöмöн;»;

4 да 5 подпунктъяс гижны тадзи:

«4) компенсация мынтöм (абу мынтöм) йылысь справка, мый сетöма гражданинлöн воддза олан места либö вöлан места кузя государственнöй услугаяс сетан шöринöн (сетсьö сэтшöм случай дырйи, кор вежсьö Коми Республика мутасын гражданинлöн олан местаыс либö вöлан местаыс)

Сэтшöм случай дырйи, кор гражданин олö Коми Республика мутасын, кор шыöдчö компенсация сетöмла да мынтöмла вöлан места кузя государственнöй услуга сетан шöринö, сэки содтöд сетсьö компенсация сетöм (абу сетöм) йылысь справка, мый сетöма гражданинлöн олан места кузя государственнöй услуга сетан шöринöн;

5) олан местасянь либö вöлан местасянь семьяö пырысьяс йылысь справка (сетсьö Коми Республика мутасын олöм дырйи, кор шыöдчöны медводдзаысь государственнöй услугаяс сетан шöринö, а сiдзжö мöдысь – кор вежсьö олан местаыс либö вöлан местаыс);»;

в) 4 пунктса мöд абзац гижны тадзи:

«Компенсация индöм вылö сетсьöны документъяслöн подлинникъяс, кутшöмъясöс индöма тайö Пöрадоклöн да условиеяслöн 3 пунктса 2, 3, 6, 9 да 10 подпунктъясын. Сетöм документъясысь копияяссö вöчö государственнöй услугаяс сетан шöрин да эскöдö государственнöй услугаяс сетан шöринса спрециалист. Документъяс сетан лунö гражданинлы государственнöй услугаяс сетан шöрин бöр сетö документъяслысь подлинникъяссö.»;

г) 7 пунктса витöд абзацын «пошта пыр» кывъяс бöрын содтыны «документъяс, кутшöмъясöс индöма тайö Пöрадоклöн да условиеяслöн 3 пунктса 2, 3, 6, 9 да 10 подпунктъясын, мöдöдсьöны копияясöн, мый эскöдöма нотариальнöя, та дырйи» кывъяс;

д) 10 пунктса мöд абзацын «Россия Федерация мутасын» кывъяс киритны;

2) реабилитируйтöм йöзöс либö политическöй репрессияясын мыждöм йöзöс гуалöмкöд йитчöм рöскод компенсация мынтан пöрадокын да условиеясын, мый вынсьöдöма шуöмöн (5 №-а содтöд):

а) 1 пунктын «олан места кузя» кывъяс бöрын содтыны «вöлан места кузя» кывъяс;

б) 4 пунктса 1 подпунктын «гражданинлöн олан места кузя» кывъяс вежны «гражданинлöн, кодi котыртö гуавны реабилитируйтöм мортöс либö политическöй репрессияясын мыждöм мортöс, олан места кузя либö вöлан места кузя,» кывъясöн;

3) Торъя категория гражданалы социальнöй услугаяс (социальнöй услуга) сетан пöрадокын, мый вынсьöдöма шуöмöн (8 №-а содтöд) (водзö – Пöрадок):

а) 3 пункт гижны тадзи:

«3. Позьö öткажитчыны социальнöй услуга тырвыйö босьтöмысь либö öткажитчыны öти либö некымын социальнöй услуга босьтöмысь.

Мöд во кежлö социальнöй услугаяс (социальнöй услуга) босьтöмысь öткажитчöм йылысь шыöдчöм сетсьö Коми Республикаса государственнöй учреждениеö – олысьяслы социальнöй отсöг сетöм юкöнын государственнöй услугаяс сетан шöринö (водзö – государственнöй услугаяс сетан шöрин) социальнöй услугаяс (социальнöй услуга) босьтöм вылö правоа гражданинлöн олан места кузя либö вöлан места кузя мунан вося йирым тöлысь 1 лунöдз тайö Пöрадок дорö 1 содтöд серти форма кузя да сiйöс видзöны шыöдчысьлöн öтувъя личнöй делöын.

Социальнöй услуга босьтöмысь öткажитчöм йылысь шыöдчöмлöн вына кадыс урчитсьö индöм шыöдчöм сетан во бöрся воын тöвшöр тöлысь 1 лунсянь öшым тöлысь 31 лунöдз сiйö воын, кор гражданин шыöдчас социальнöй услуга сетны бöр заводитöм йылысь шыöдчöмöн.

Социальнöй услугаяс (социальнöй услуга) сетны бöр заводитöм йылысь шы­öдчöм сетсьö государственнöй услугаяс сетан шöринö мунан вося йирым тöлысь 1 лунöдз тайö Пöрадок дорö 2 содтöд серти форма кузя шыöдчöм сетан во бöрся воын тöвшöр тöлысь 1 лунсянь кад вылö да сiйöс видзöны шыöдчысьлöн öтувъя личнöй делöын.

Социальнöй услуга босьтöмысь öткажитчöм йылысь 2010 во вылö сетöм шыöдчöмыс вына 2010 вося тöвшöр тöлысь 1 лунсянь да öшым тöлысь 31 лунöдз сiйö воын, кор гражданин шыöдчас социальнöй услуга сетны бöр заводитöм йылысь шыöдчöмöн.»;

б) 4 пунктын «босьтöм йылысь» кыв бöрын содтыны «(сетны бöр заводитöм йылысь)» кывъяс;

в) 8, 16, 23 пунктъясын:

«социальнöй услугаяс (социальнöй услуга) босьтöм вылö право йылысь решение, мый сетöма» кывъяс лöсялана вежлöгын вежны «социальнöй услуга босьтöм вылö право йылысь справка, мый сетöма» кывъясöн лöсялана вежлöгын;

г) 16, 21, 22 пунктъясын «олан места кузя» кывъяс бöрын содтыны «либö вöлан места кузя» кывъяс;

д) Пöрадок дорö содтöдлöн грифын «содтöд» кыв вежны «1 содтöд» кывйöн;

е) Пöрадокö содтыны 2 содтöд тайö вежсьöмъяс дорö содтöд серти;

4) «Коми Республикаын олысьяслы социальнöй отсöг йылысь» Коми Республикаса Оланпас серти социальнöй отсöг мераяс вылö право йылысь эскöданпас бланок образецын да описаниеын да «Коми Республикаын олысьяслы социальнöй отсöг йылысь» Коми Республикаса Оланпас серти социальнöй отсöг мераяс вылö право йылысь эскöданпас гижалан, сетан да арталан пöрадок йылысь инструкцияын, мый вынсьöдöма шуöмöн (9 №-а содтöд):

III юкöдса 2 пунктын «олан места кузя» кывъяс бöрын содтыны «вöлан места кузя» кывъяс;

5) Öткымын категорияа гражданалы автомашина, ю да кöрт туй транспортöн ветлан пöрадокын, кор эм медицина показаниеяс бурдöдан, обследуйтан местаö да бöр (санаторно-курортнöя бурдöдан места дорö мунöмысь кындзи), кор Коми Республикаын бурдöдан да обледуйтан услугаяс абуöсь, мый вынсьöдöма шуöмöн (10 №-а шуöм):

а) 3 пунктын:

медводдза абзацын да 1 подпунктын «олан места кузя» кывъяс бöрын содтыны «вöлан места кузя» кывъяс;

дасöд абзац гижны тадзи:

«Бурдöдан местаöдз да бöр мунöмысь збыль вöчöм рöскод вештöм вылö сетсьöны документъяслöн подлинникъяс, кутшöмъясöс индöма тайö пунктса 2, 4 да 6 подпунктъясын. Сетöм документъясысь копияяссö вöчö государственнöй услугаяс сетан шöрин да эскöдö государственнöй услугаяс сетан шöринса специалист. Документъяс сетан лунö гражданинлы государственнöй услугаяс сетан шöрин бöр сетö документъяслысь подлинникъяссö. Сэтшöм случай дырйи, кор документъяссö мöдöдöны пошта пыр, сэки документъяссö, кутшöмъясöс индöма тайö пунктса 2, 4 да 6 подпунктъясын, мöдöдöны копияясöн, мый эскöдöма нотариальнöя.»;

6) Йöзлы, кодъяс абу инвалидъяс да кодъяс нуждайтчöны медицина показаниеяс серти реабилитация средствоясын, реабилитация средствоясöн могмöдöм, найöс дзоньталöм либö вежöм кузя пöрадокын да условиеясын, мый вынсьöдöма шуöмöн (11 №-а содтöд):

а) медводдза абзац гижны тадзи:

«6. Реабилитация средствоясöн могмöдöм, найöс дзоньталöм либö вежöм кузя учётö босьтöм вылö гражданин (морт, кодi лоö сiйöс петкöдлысьöн Россия Федерацияса законодательство серти) сетö гражданинлöн олан места кузя либö вöлан места кузя Коми Республикаса государственнöй учреждениеö – олысьяслы социальнöй отсöг сетöм юкöнын государственнöй услугаяс сетан шöринö (водзö – государственнöй услугаяс сетан шöрин):»;

б) 2 подпункт гижны тадзи:

«2) паспорт (сэтшöм случай дырйи, кор гражданин нимсянь уджсö вöчö сiйöс петкöдлысь морт Россия Федерацияса законодательство серти, сэки содтöд сетсьö петкöдлысьлöн паспорт да документ, мый эскöдö петкöдлысьлысь уддмогъяссö);»;

7) «Бать-мам слава» орденöн наградитöм йöзлы öтчыдысь мынтан республиканскöй сьöм сетан да мынтан пöрадокын, мый вынсьöдöма шуöмöн (12 №-а содтöд) (водзö – Пöрадок):

а) Пöрадоклöн грифын «Вынсьöдöмаöсь» кыв вежны «Вынсьöдöма» кывйöн;

б) 2 пунктын «олан места кузя» кывъяс бöрын содтыны «либö вöлан места кузя» кывъясöн;

в) 3 пунктса 3 подпунктын «олан места кузя» кывъяс бöрын содтыны «либö вöлан места кузя» кывъясöн;

г) 3 пунктса 5 подпунктын «олан места кузя» кывъяс бöрын содтыны «либö вöлан места кузя» кывъясöн;

д) 4 пунктса мöд абзац гижны тадзи:

«Сьöм сетöм да мынтöм вылö сетсьöны документъяслöн подлинникъяс, кутшöмъясöс индöма тайö Пöрадоклöн 3 пунктса 2 да 4 подпунктъясын. Сетöм документъясысь копияяссö вöчö государственнöй услугаяс сетан шöрин да эскöдö государственнöй услугаяс сетан шöринса спрециалист. Документъяс сетан лунö гражданинлы государственнöй услугаяс сетан шöрин бöр сетö документъяслысь подлинникъяссö. Сэтшöм случай дырйи, кор документъяссö мöдöдöны пошта пыр, сэки документъяссö, кутшöмъясöс индöма тайö Пöрадоклöн 3 пунктса 2 да 4 подпунктъясын, мöдöдöны копияясöн, мый эскöдöма нотариальнöя.».

2. «Реабилитация средствоясöн могмöдöм да найöс дзоньталöм вылö рöскод сьöмöн могмöдан правилöяс вынсьöдöм йылысь» Коми Республикаса Правительстволöн 2006 во вöльгым тöлысь 7 лунся 280 №-а шуöмын:

Реабилитация средствоясöн могмöдöм да найöс дзоньталöм вылö рöскод сьöмöн могмöдан правилöясын, мый вынсьöдöма шуöмöн (содтöд), (водзö – Правилöяс):

3-5 пунктъясын «Коми Республикаса олысьяслы отсöг сетан агентстволöн мутас органъяс» кывъяс лöсялана лыдын да вежлöгын вежны «государственнöй услугаяс сетан шöринъяс» кывъясöн лöсялана лыдын да вежлöгын.

3. «Коми Республика мутасын "Уджвывса ветеран" ним сетан пöрадок да условиеяс йылысь положение вынсьöдöм йылысь» Коми Республикаса Правительстволöн 2007 во öшым тöлысь 19 лунся 302 №-а шуöмын:

Коми Республика мутасын "Уджвывса ветеран" ним сетан пöрадок да условиеяс йылысь положениеын, мый вынсьöдöма шуöмöн (содтöд), (водзö – Положение):

1) 2, 5 да 12 пунктъясын «олан места кузя» кывъяс бöрын содтыны «либö вöлан места кузя» кывъяс;

2) 3 пунктса медводдза абзац гижны тадзи:

«3. «Уджвывса ветеран» ним сетсьö татшöм гражданалы:»;

3) 4 пункт киритны;

4) 6 пунктын:

а) 1 подпунктын:

нёльöд абзацын «;» пас вежны «.» пасöн;

содтыны выль татшöм абзац:

«Документъясöн, кутшöмъяс эскöдöны уджалан стаж, мый колö пöрысьлун кузя либö уна во уджалöмысь пенсия индöм вылö, лоöны справкаяс, уджпас небöгъяс, мый сетöма колана ногöн организацияясöн, учреждениеясöн либö государственнöй власьт органъясöн да уполномочитöм организацияясöн архивнöй юöр вылö подуласьöмöн.»;

б) 2 подпункт киритны.

Коми Республикаса Правительстволöн

öткымын шуöмö пыртöм вежсьöмъяс дорö

СОДТÖД

«Торъя категория гражданалы

социальнöй услугаяс (социальнöй услуга)

сетан пöрадок дорö

2 СОДТÖД

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Коми Республикаса государственнöй учреждениелöн – олысьяслы социальнöй отсöг сетан юкöнын государственнöй услуга сетан шöринлöн ним)

МО код\_\_\_\_\_\_\_\_\_\_\_\_\_\_\_\_

категория код\_\_\_\_\_\_\_\_\_\_\_

СНИЛС\_\_\_\_\_\_\_\_\_\_\_\_\_\_\_\_

Социальнöй услугаяс (социальнöй услуга) сетны бöр заводитöм йылысь

ШЫÖДЧÖМ

Ов, ним, вич

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

|  |  |  |  |
| --- | --- | --- | --- |
| Мортöс эскöдысь документ ним |  | Сетан кадпас |  |
| Документ номер |  | Чужан кадпас |  |
| Кодi сетiс |  | Чужанiн |  |

босьтö социальнöй услугаяс (социальнöй услуга) «Коми Республикаын олысьяслы социальнöй отсöг сетöм йылысь» 2004 во вöльгым тöлысь 12 лунся 55-РЗ №-а Коми Республикаса Оланпас вылö подуласьöмöн.

Гражданинöс петкöдлысь либö кывкутны вермытöм мортöс оланпас серти петкöдлысь (коланасö визьнитны).

Ов, ним, вич

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Олан месталöн, вöлан месталöн тыр инпас, телефон (коланасö визьнитны)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

|  |  |  |  |
| --- | --- | --- | --- |
| Документ ним, мый эскöдö гражданинöс петкöдлысьöс либö кывкутны вермытöм мортöс оланпас серти петкöдлысьöс |  | Сетан кадпас |  |
| Документ номер |  | Чужан кадпас |  |
| Кодi сетiс |  | Чужанiн |  |
| Документ ним, мый эскöдö гражданинöс петкöдлысьлысь либö кывкутны вермытöм мортöс оланпас серти петкöдлысьлысь уджмогъяссö |  | | |
| Документ номер |
| Кодi сетiс |  | Сетан кадпас |  |

Кора сетны меным:

социальнöй услугаяс (социальнöй услуга), мый артыштöма «Коми Республикаын олысьяслы социальнöй отсöг сетöм йылысь» Коми Республикаса Оланпасöн:

колана лекарственнöй средствоясöн могмöдöм вылö социальнöй услуга;

санаторно-курортнöй бурдöдчöм вылö социальнöй услуга;

пинь протезъяс вöчöм да дзоньталöм вылö социальнöй услуга (коланасö пасйыны)

да мынтыны найöс (сiйöс) республиканскöй быд тöлысся сьöм (сьöм юкöн) тшöт весьтö (коланасö визьнитны).

|  |  |  |  |
| --- | --- | --- | --- |
|  |  |  |  |
| Кадпас | | | Шыöдчысьлöн кырымпас |

Шыöдчöм регистрируйтöм йылысь пас

Шыöдчöмын индöм петкöдласъяс лöсялöны документлы, мый эскöдö мортöс.

Гражданинлы висьталöма социальнöй услугаяс (социальнöй услуга) босьтöм вылö­ сылöн правояс йылысь, мый урчитöма «Коми Республикаын олысьяслы социальнöй отсöг йылысь» 2004 во вöльгым тöлысь 12 лунся 55-РЗ №-а Коми Республикаса Оланпасöн.

|  |  |  |
| --- | --- | --- |
|  |  |  |
| Шыöдчöм регистрируйтан номер | Шыöдчöм примитан кадпас | Специалистлöн кырымпас (кырымпас расшифруйтöм) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(вундан визь)

Уведомление

Гр.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_шыöдчöмсö

примитöма.

|  |  |  |
| --- | --- | --- |
|  |  |  |
| Шыöдчöм регистрируйтан номер | Шыöдчöм примитан кадпас | Специалистлöн кырымпас (кырымпас расшифруйтöм) |

».

Вуджöдiс Кузнецова Н.А., 12 489 пас